
Tisztelt Teljes-ülés ! 

Azon régi jogi elvben való megnyugváson, hogy nem min- 
iden a mi jogos, egyúttal tisztességes, törekszik a modern tör- 
Tényhozás mindinkább változtatmi. A jogos tisztességes és er- 
kölcsös fogalmának összhangba hozása nem egy rést ütött a 
megszokott jogszabályokon. 

A szerzödésszabadság jogi elvét, hogy csak egyet említsek, 
az uzsoratörvény korlátozta s míg az 1868. törvény szükséges- 
nek találta kimondani, hogy minden az uzsorára vonatkozó tiltó 
szabályok hatályon kívül helyeztetnek, alig van ma jogász, a ki 
Js. ne helyeselné az uzsoratörvény korlátozásait és midőn ismeretes 
^ ^^ett, hogy a Curia határozatával az úgynevezett gabonauzsorát 
V N^&sbevonta a törvény szigora alá, más szempontokból ezen hátá- 
vá rozat támadás tárgyát képezte, de a jogászok többsége helye- 
selte a büntetőjogi sanctiót azon esetekre, melyek bár a leg- 
szabályosabb jogi formában jönnek létre, de melyek mégis ma- 
gukban foglalják a büntethetőség minden criteriumát. 

És ez az irány, a törvényhozások és a judicatura ezen ten- 
dentiája felel meg az igazságnak. Es vájjon mi lehet a jog ma- 
^' gasztosabb hivatása, mint az igazság kutatása és védelme. 

Ténybeli igazságok estek előbb a jogi formulák áldozatául. 
^ Mert ha például meg is van a szerződés minden kelléke egy oly 
^ , ^ ember között, a ki hidegen számítja ki a viszonyoknak kénysze- 
rűsége által előállható legnagyobb hasznot, és a közt, ki kényte- 
^^ len szerződést kötni, mert a viszonyok kényszerítik reá, hogy 
lehet ilyen esetben szerződési szabadságról beszélni és egy 
. puszta jogi forma kedvéért a szabadon kötött szerződés minden 
jogkövetkezményével felruházni olyan formalitást, mely tulaj- 
donkép nem egyéb, mint az erősebb másra rákényszerített egy- 
oldalú akarata. 

Es hogy lehet a szerződési szabadságról, a verseny szabad- 
ságáról beszélni, midőn a kereskedők egy része, a másik, a tisz- 
tességesebb fölött előnyöket vív ki az által, hogy olyan eszközök- 
kel küzd, melyek bár jogszabályokba nem ütköznek, de vétenek - 
az erkölcs, a tisztesség szabályai ellen. 

Az a kérdés: mi helyesebb, a jogi forma, a szerződési sza- 
badság jelszava miatt eltűrni a tisztességtelen versenyt, vagy 
összhangzásba hozni a jogszabályokat az erkölcscsel és tisztes- 
séggel, és nemcsak azt eltiltani, a mi egyenesen a büntetőtör- 
vénybe ütközik, hanem azt is, a mi a kereskedelmi jóhiszemű-- 
ség, vagy mint magát a német judicatura kifejezi, a keres- 
kedelmi «Treu und Glauben» elvével áll összeütközésben. 

A kérdés nézetünk szerint kétséges nem lehet, és így élőt-- 
tünk kétség tárgyát sem képezheti, hogy az 1896 május 27-iki 
német birodalmi törvény a tisztességtelen verseny leküzdésére- 
feltétlen szükséglet, melynek megalkotása hazánkban a legköze- 
lebbi törvényhozói feladatok közé kell hogy tartozzék. 

Fennálló büntető törvényeink a tisztességtelen verseny el-- 
len védelmet nem nyújtanak, mert helyesen mondja Kohler,- 
hogy a tisztességtelen verseny óvatosan kikerüli a büntetőjog 
szabványait, és azon a téren működik pusztítólag, melyet a. 
büntető judikatura magának le nem foglalt. 

Lode Eezső szabadalmi bíró úr jeles felolvasásában reá- 
mutatott arra, hogy sem az ipartörvény 58. §-a, sem egyéb tör-N 
vényes intézkedéseink nem merítik ki a német törvény üdvös^ 
intézkedéseit. 

Hiszen az üzleti titok, mely pedig méltán nevezhető a 
kereskedő szellemi tulajdonának, törvényhozásunkban eddig: 
semminemű védelemben nem részesül. 

Helytelenül hivatkoznak minálunk továbbá arra, hogy a 
franczia judicatura kielégítően küzd meg a tisztességtelen ver- 
senynyel a Code civile 1382. és 1383. §-ával, mely kimondja a. 
kártéritési kötelezettséget arra, ki ténye által másnak kárt okoz. 
Annak hangsúlyozása mellett, hogy Francziaország is érzi egy 
hathatósabb védelem szükségességét, rámutatunk ama nagy kü- 
lönbségre, mely a franczia és magyar judicatura kártérítési 
praxisa között van. 

Míg a franczia bíró, mondhatni vakmerő merészséggel ál- 

lapítja a kártérítés kötelezettségét és a kár mennyiségét, addig a 
magyar biró néha túlságos körültekintéssel itél a kártérítés kér- 
désében és a kár megitélése körül. 

És ebből egyáltalában nem lehet a magyar judicatura ellen 
szemrehányást kovácsolni. A magyar biró nem akar törvényeket 
hozni. És e tekintetben rokon a német judicaturával. Kiindul 
:azon helyes elvből, hogy a judicatura ingadozó lehet és ezzel 
csak növeli a bizonytalanságot, a törvény pedig megszabja az 
irányt és kötelezőleg megállapítja mit lehet és mit szabad csele- 
kedni. 

A német törvény megalkotásának föoka egyrészt a Reichs- 
^ericht vonakodása volt, a kármegitélés terére lépni oly esetek- 
l)en, midőn erre törvényes intézkedés nem létezett Másrészt a 
közvélemény hangos követelése oly irányban, hogy gát vettessék 
a tisztességtelen verseny csúnya, káros üzelmeinek. 

Ezen kívánalmak első sanctiója Németországban az 1894 
május lá-iki, az árúmegielölések oltalmáról szóló törvény 15. § a 
volt, mely így hangzik : 

<iA ki a kereskedelemben és forgalomban megtévesztési 
<€zélzattal árúkat, vagy azok csomagolását, borítékát, hirdetéseit, 
árjegyzékeket, üzleti leveleket, ajánlatokat, számlákat, vagy 
hasonlólag oly kiállításban, melyek az érdekelt körökben más 
árúinak ismertető jeleiül szerepelnek, annak beleegyezése nélkül 
lellát, vagy a ki ugyanilyen czélból ilykép megjelölt árúkat for- 
galomba hoz vagy elad, a károsultnak kártérítéssel tartozik és 
100 márkától 3000 márkáig terjedő pénzbüntetéssel, vagy há-r 
rom hónapig terjedő fogházbüntetéssel büntetendő. A bíínvádi 
eljárás indítványra tétetik folyamatba. Az indítvány vissza- 
vonható. » 

Ugyanezen törvény 16. §-a következőkép hangzik: 

«A ki árúkat vagy azok csomagolását, vagy borítékát, vagy 
hirdetéseit, árjegyzékeit, üzleti leveleit, ajánlatait, számlát vagy 
-ehhez hasonlót hamisan, valamely országczímerrel vagy egy 
helység, község stb. nevével vagy czímerével azon czélból lát el, 
liogy az árúk mineműsége és értéke felöl tévedést keltsen, vagy 
:a ki ugyanezen czélból ilykép megjelölt árúkat forgalomba hoz 
vagy elad, 150 márkától 5000 márkáig terjedhető pénzbünte- 
téssel vagy hat hónapig terjedhető fogházzal büntetendő.* 

Ezen intézkedésektől a tisztességtelen verseny 1. §-ábos 
csak egy lépés kellett. 

A tisztességtelen versenyről szóló törvény öt főrészre oszlik^ 

Intézkedik 1 — 4. § -iga hirdetési visszaélések ellen, 5. §-ábatt 
a mennyiségi visszaélések ellen^ 6. és 7. §-ában a hitelkárositá- 
sok ellen, 9. és 10. §-ában az üzleti titok megsértése ellen. 

A hirdetési visszaélések elleni intézkedések két részre osz- 
lanak. 

Helytelen adatok (unrichtige Angaben) terjesztése miatt,, 
helye van az ünterlassungsklage-nak, vagyis keresetnek a to- 
vábbi terjesztés abbanhagy ására és kártérítési keresetnek. 

Az abbanhagyási és kártérítési kereset actoratusa megilleti 
azon iparüzőket, a kik hasonló árúkat és munkálatokat készíte- 
nek vagy forgalomba hoznak, továbbá azon egyesületeket,, 
melyek az ipari érdekek előmozdítására alakultak. 

A törvény első szakaszának sanctiója alá esik az, a ki 

1. nyilvános közleményekben 

2. vagy közlésekben, melyek a személyek nagyobb körére 
szánvák, helytelen adatokat terjeszt, 

3. üzleti viszonyokról, különösen az áru mineműsége, a 
készítési módja, ármeghatározása, az ipari szolgáltatás, az árúk 
megszerzési módjáról vagy a beszerzési helyről, kitüntetésekről, 
az eladás okáról és alkalmáról, mely közlések alkalmasak azon 
látszat keltésére, hogy különösen előnyös kínálat esete forog fenn* 

Ezen szakasz tehát terjedelem tekintetében messze túl- 
haladja ipartörvényünk sokszor hivatkozott 58. §-át. 

Túlhaladja először a delietum alanya, a delictum tárgya, 
elkövetési módja és a büntetőjogi sanctío tekintetében. 

Míg az ipartörvény alany tekintetében csak iparost vagy 
kereskedőt ismer, a német törvény e tekintetben semminemű 
megszorítást nem tesz. A tisztességtelen verseny tényálladékát 
elkövetheti a kereskedő, iparos, ügyvéd, orvos stb., szóval mind- 
azok, kik iparszerűen oly eszközökkel kívánják a kedvező kiná* 
lat látszatát kelteni, a melyet a törvény meg nem enged. 

Elkövetheti a tanító, a ki azt híreszteli, hogy 30 óra alatt 
képes egy idegen nyelvre tanítani, noha ez a valóságnak meg 
nem felel. Elköveti az ügyvéd, a ki terjeszti, hogy bizonyos olcsó 
tarifákkal dolgozik, és ez később helytelennek bizonyul. 

Elkövetheti az önálló iparos és az alkalmazott stb. 

A delictum tárgya tekintetében is lényegesen eltér az ipar- 
törvény vonatkozó szakasza, a német törvény fogalommeghatá- 
rozásától. 

Míg az ipartörvény csak a czégen, nyomtatványon, vagy 
hirdetésekben való valótlanságokat rendeli büntetni, addig a né- 
met törvény kiböviti ezt a tényálladékot azon kitétellel «in Mit- 
theilungen, welche für einen grösseren Kreis von Personen 
bestimmt ist. » 

Ezen kitétel alá subsummálandó az, a mit Lode szabadalmi 
biró úr az ipartörvény vonatkozó szakaszába bele kivan inter- 
pretálni, például a kirakatban kitett hamis jelzések, továbbá a 
kikiáltás, akár csak irott levelek által terjesztett helytelen ada- 
tok, ugyanezek akár képben vagy bármily módon terjesztve. 

Az ipartörvény 58. §-a megszorítja a büntethetőséget a 
czég, nyomtatvány és hirdetésekre, ha szükség van a fent jelzett 
kiterjesztésre, a mint hogy meggyőződésünk szerint szükség 
van, úgy ez nem belemagyarázás, hanem törvényhozás által old- 
ható meg. 

Kiterjedt továbbá a német törvény hatálya a mezőgazda* 
sági munkákra, a folyóiratok, irodalmi munkák terjesztése czéljá- 
ból alkalmazott helytelen megjelölésekre. 

Tilos egy könyv kiadási számának helytelen megjelölése, pl. 
«XX. Auflage», vagy egy lap helytelen megjelölése «amtliches 
Organ», és hasonló kitételek, ha azok a tényeknek meg nem 
felelnek. 

A törvény sanctiója tekintetében a magyar ipartörvény csak 
egy criteriumot és csak egy sanctiót ismer, t. i. az adatok valót- 
lanságát és a 157. §. szerint kiróható 20-r200 frtig terjedhető 
pénzbüntetést. 

A német törvény azonban két kategóriát ismer : 

1. a helytelen megjelölést (unrichtige Angaben) ; 

2. a tudva valótlan és megtévesztésre alkalmas adatokat 
(wissentlich unwahre und zur Irreführung geeignete Angaben). 

A sanctio tekintetében a törvény következő kategóriát ál- 
lít fel : 

1. Unterlassungsklage-nek a téves adatok, megjelölések to- 
vábbi terjesztésére irányuló keresetnek mindig van helye, ha 

belytelen megjelölések léteznek, akár tudva vagy nem tudva, 
szándékosan vagy nem szándékosan cselekedett. 

2. Kártérítési keresetnek van helye, ha a panaszlott tudta 
vagy tudhatta az adatok (Angaben) helytelenségét. 

3. 1500 márkáig terjedhető pénzbüntetés, visszaesés eseté- 
ben pedig hat hónapig terjedhető fogházzal sújtható az, a ki 
tudva hamis és megtévesztésre alkalmas adatokat terjeszt. 

4. Ha a csalási szándék beigazolást nyer, úgy a büntető- 
törvénykönyv határozmányai irányadók. 

5. Minden esetben az itélet könnyebbíthető. 

Az 1. és 2. §. tulajdonkép összevonva, teljes szövegében áll 
a biró rendelkezésére, módot nyújtva neki a törvénynek a min- 
dennapi élet követelményeihez való alkalmazására. Az unrich- 
tige Angabe és a wissentlich unwahre Angabe, különösen az 
előbbi súlyosabb esetében, midőn a panaszoltnak az «ünrichtig- 
keit» tudatában kellett lennie, csak vajmi fínom distinctiót lehet 
tenni, és a distinctiót valóban csak az élet adja meg, kidombo- 
rítván a kevésbbé és inkább rosszhiszemű tisztességtelen ver- 
seny criteriumait. 

Ipartörvényünknek a « tényleges üzleti viszonyoknak vagy 
a valóságnak meg nem felelő* kitétele ellen, tehát gyakorlati 
szempontból nem igen tehető kifogás. 

De igenis hiánya törvényünknek az «ünterlassung8klage)), 
a kártérítés, a közzététel és a szigorúbb büntetőjogi sanctio 
mellőzése, mert az eltiltás és a kártérítés kötelezettsége, a közzé- 
tétel a német törvény gyakorlati üdvös eredményének legerősebb 
garantiája. 

Most ismét hangsúlyozzuk a törvényeknek a gyakorlat ál- 
tal való kibővítésére a magyar biró nem érez magában hiva- 
tottságot, annál kevésbbé lehetséges ez az ipartörvény 58. §-a 
alapján, melynek kezelése és alkalmazása az iparhatóságok ke- 
zében van oly forumoknál, melyek egyáltalában nem hivatottak 
birói joggyakorlat kifejlesztésére. 

Azt hiszem nem lesz érdektelen a judicaturában kifejlődött 
joggyakorlatot néhány esettel illustrálnunk : 

Marasztaló itélet hozatott Sch czég ellen B-ben, a ki magát 
«Ostdeutsche Tapetenfabrik»-nak nevezte, noha csak elárusító 
volt, és a ki hirdetéseiben a következő kitételt használta: «el- 

ismerten verseny nélkül az árban legjobb minőség mellett*), 
-daczára annak, hogy az árúk nem voltak megfelelők. 

Marasztaló itélet hozatott egy czég ellen, mely árúit D. E. 
P. a. (Deutsches Eeich Patent angemeldet) hozta forgalomba, 
mert ez a közönség megtévesztését czélozza, a mennyiben felü- 
letes megtekintés azt a véleményt keltheti, mintha a szabada- 
lom már megadatott volna. 

A bécsi czipöbazár L. & Go. Passauban a napilapokban hir- 
•detést tett közzé, melyben többek közt ezen kitétel foglaltatik: 
«A legolcsóbb áraknál is böralkatrészek.)) A. passaui czipészczéh 
néhány párt vásárolt ezekből a czipökből, széjjelvágta, és azt 
ialálta, hogy a ezipőnek azon részei is, melyeknek bőrből kel- 
lene készülniök, mint a sarok stb., papirból és fából készültek. 
A dolgot átadták a passaui egyesületnek az ipar és kereskede- 
lem védelmére, és ez keresetet indított a passaui «Amt8gericht»- 
nél, hogy a czégnek tiltassék meg az incriminalt hirdetések to- 
vábbi közzététele. 

Az «Amtsgericht)) ily értelemben itélt: 

Marasztaló itélet hozatott egy czég ellen, mely magát 
«Brüsseli füzögyár»-nak nevezte, noha gyártmányai Német- 
országban készültek. 

Marasztaló itélet hozatott «Gegründet 1871 »>, «staatlich 
privilegirt» kifejezések valótlan használata miatt. 

A düsseldorfi «Schöffengericht» elmarasztalta egy férfi- 
szabó- czég tulajdonosnőjét, mert hirdette, hogy üzletét férfiszabó 
vezeti, és ez által kiváltkép képes mérték szerinti megrendelé- 
seket teljesíteni. Ennek valótlansága kitűnt. 

Marasztal tátott egy czég, mely árjegyzékeiben azt állította, 
hogy az ő pörkölő-készülékéböl nyert kávé a legjobb, és az egyéb 
helyeken kapható készülékek által nyert kávé mindenféle rossz 
tulajdonságát kiemelte (keserű íz stb.) 

W. A. kölni kereskedő ellen panasz emeltetett, mert az üz- 
let teljes feloszlása miatt végeladást hirdetett, daczára annak, 
hogy folyton újabb árúkat vásárolt és az üzletet ép úgy vezette, 
mint előbb. 

Panasz folytán W. D. 1000 márka pénzbüntetésre az itélet 
liözzétételében marasztaltatott. 

Levi V. saarbrückeni kereskedőt az ottani Landesgericht 

50 márka pénzbüntetésre ítélte. Nevezett ugyanis a kirakatba 
egy csomag keztyüt tétetett ezen felirással, páronként 10 fillér. 
Személyzetét utasította, hogy minden vevőnek csak egy párt ad- 
janak el, de ezt is csak akkor, ha egyúttal más árút is vásárol. 
Ugyanezt az eljárást tanúsította a panaszolt más árúknál is. 
A Landesgericht indokolása constatálja, hogy panaszos ezen el- 
járása nem egyéb a vevők lépre csalásánál. A "Reichsgericht ezt 
a határozatot helybenhagyta. 

Chr. G. wiesbadeni bútorkereskedő, hogy a kínálat különö- 
sen kedvező látszatát keltse, a már nálunk sem szokatlan hirde- 
tést tette közzé : «Egy kisasszony különféle bútorokat olcsón 
elád». Kitűnt, hogy akisasszony tulajdonkép a bútorkereskedő 
volt, a ki bútorárúit ilykép hirdette. Elmarasztaltatott 200 márka 
pénzbüntetésre. 

Egy weimari kereskedő hirdetésekben, falragaszokon ter- 
jesztette, hogy solid, tartós, bizonyos előnyös szövetből készült 
ruhákat 6 márka 50 fillérért elad. A szakértők a thüringi ipar* 
egyesület panaszára megállapították, hogy a ruhák alig használ- 
hatók, rosszak. Az ügyész beígazoltnak látta, hogy itt tudva ha- 
mis adatok terjesztettek az árú mineműsége fölött a kedvező 
kínálat látszatának keltésére. Mert a közönség, még ha az ára- 
kat megfelelőknek is találta volna, bizonyosan nem vásárolja az 
árúkat, ha azok mineműsége tekintetében meg nem tévesztetik. 
Az ítélet 300 márka pénzbüntetésre szólt. 

S. W. & Co. és Emil Sch. kereskedő-czéget a freiburgi 
Amtsgericht 200 márka pénzbüntetésre ítélte. 

Nevezett czég a Souterraín -helyiségekben is tartott árú- 
raktárt, a hol fiatal lányok mint eladónök voltak alkalmazásban. 

Az ezen helyiségben uralkodó rossz levegő miatt hat leány 
vérszegénység és sápkór miatt orvosi kezelés alá került. Fel- 
jelentés folytán a hatóság betiltotta a Souterrain-helyiségben 
való eladást és elárúsitónők alkalmazását. 

A czég ennek folytán kirakatába a következő hirdetést tette: 

«Ausverkauf : durch bezirksámtliche Verfügung ist mir die 
Benützung des Souterraíns ín bisheriger Weise untersagt wor- 
den. Ich sehe mich daher genöthígt ínfolge Platzmangels mein 
überaus grosses Láger einem Ausverkauf auszusetzen. 

Ich gewháre auf allé Artíkel 10 — 20 % Rabatt etc.» 

Mintán a Beichsgericbt döntése szerint a « Végeladás » ki- 
fejezésnek csak az üzlet vagy egyes czikkek teljes felhasználása* 
nál van helye, s miután jelen esetben az árüraktár egy részé- 
nek gyorsabb eladásával azon látszat lett keltve, mintha a vég- 
eladás az egész árúraktárra szükségessé vált volna, tisztességtelen 
verseny forog fenn és így marasztalandó ítélet volt hozandó. 
Nem nélkülözi a komikumot a hirlapok közötti tisztességtelen 
verseny. A számtalan ezer példányban, kötetes hirdetésekkel 
hirdetett német lapokra rossz idő jár. íme egy-két példa : 

A Brandenburgban megjelenő «Tageblatt)) « Olvasóinkhoz 
és hirdetőiükhez)) czímzett felhívásában azt állítja, hogy Bran- 
denburgban neki van a legnagyobb példányszáma. 

Midőn az ellenséges újság, az <(Anzeiger», e miatt panaszt 
emelt, a tTageblatt^ azzal védekezett, hogy az, hogy Branden- 
burgban legnagyobb kiadásban jelent meg, a valóságnak meg- 
felelt, igaz ugyan, hogy a példányokat ingyen osztogatták. 
A bíróság beigazoltnak vette, hogy miután a «Tageblatt» hirde- 
téseiben ezt az utóbbi körülményt nem említette, azon látszatot 
keltette, mintha a lapok ingyen átvevői annak előfizetői volná- 
nak, és ennélfogva 500 márka büntetés terhe mellett eltiltotta a 
«Tageblatti»-ot hasonló hirdetések közzétételétől. Egyúttal el- 
marasztalta a költségek viselésében és az ítélet közzétételére. 

Furfangos módon törekedett kíjátsífl,ni a törvényt a «Hay- 
nauer Anzeiger». 

Nevezett lap kiadója ugyanis a «Haynauer Stadtblatt» 
panaszára pénzbüntetés terhe mellett eltiltatott a falragaszokon 
hirdetett azon passzus használatától : hogy lapja a legolvasot- 
tabb Haynau és vidékén, a mi számokkal igazolva van. Ennél- 
fogva a szorongatott «Haynauer Anzeiger* megváltoztatta pla- 
kátjait, de olyformán, hogy a plakát hátlapján az eredeti hirde- 
tés érintetlen maradt. Egy kis jóakarat és egy kis fordulat, és a 
plakátokon a «Haynauer Zeitung » ismét mint a legolvasottabb 
újság jelentkezett. Ujabb panasz folytán most már a Landes- 
gericht a büntető intézkedést alkalmazta és elmarasztalta a 
kiadót 50 márka pénzbüntetésre. 

Elmarasztaltatott egy berlini újság kiadója, a ki lapjának 
fején az előfizetők számát 4000-rel jelezte, daczára annak, hogy 
ezen szám felét sem tudta igazolni, és a kimutatottak is szín- 

legesek voltak, a mennyiben a kiadó maga fizette be az előfize- 
tési díjat. 

Beigazolást nyert továbbá, hogy a panaszlott, iparosok hir- 
•detóseit tette közzé, a nélkül, hogy azok erre megbízták volna, 
és ez által azon látszatot keltette, mintha a lap hirdetésekre kü« 
lönösen keresett és alkalmas volna. 

Ezen néhány eset eléggé fogja illustrálni a német törvény 
alkalmazását a gyakorlatban. 

Látjuk, hogy az kiterjed az iparszerti foglalkozás minden 
ágára és gátat kivan vetni a tisztességtelen versenynek minden 
irányban. Nem tagadható, hogy ezt a nagyobb hatáskörű, a ren- 
des biróságok előtt lefolyó háromféle sanctióval rendelkező jog- 
gyakorlatot, a mi ipartörvényünk 58. §-a nem pótolhatja. 

De ha az ipartörvény 58. §-a mindazt magában foglalná, a 
mit a német törvény 1., 3., 3., 4. §-a, még akkor sem volna 
felesleges azt egy új törvény keretébe felvenni, mely a tisztes- 
ségtelen verseny egész eompleaumát felöleli. 

Van a törvényhozási intézkedéseknek bizonyos physiolo- 
giája, hogy azok a szükség és újabb mozgalmaknak megfelelő 
formában jobban hatnak a közvéleményre. 

Mert ha igaz is, hogy mi akadálya sincs például annak, 
hogy iparegyesületeink és testületeink ugyanazon éber figyelem- 
mel küzdjenek az ipartörvény 58. §-a alapján a tisztességtelen 
verseny ellen, mint teszik azt most a hasonczélú német egye- 
sületek, másrészt érezhető, hogy szükség van törvény)aozási im- 
pulsusra, mely buzdítsa, serkentse és tömörítse az illetékes 
tényezőket, hogy vállvetve törekedjenek lehetőség szerint ki- 
irtani az illoyalis verseny kinövéseit. 

Eészünkről az ipari egyesületek bevonását a fővárosban és 
vidéken a verseny ellenőrzésére egy megalkotandó törvény car- 
dinalis pontjának tartjuk. És e tekintetben számot kell vetnünk 
a speciális hazai viszonyokkal, azon körülménynyel, hogy a 
panasztétel mint denunciálás, az egyesületek hamis úri felfogása 
folytán perhorrescaltatnék, számolnunk kell azon tagadhatat- 
lan indolentiával, melylyel minálunk a közületet érdeklő kérdé- 
sekben találkozunk. 

És ezen szempontokat figyelembe véve, minálunk az egye- 
sületek actoratusának nem tetszésszerintinek, hanem kötelező- 

nek kellene lennie, és az ellenőrzés és panasztételt ép úgy tör- 
vényes kötelességgé kellene tenni, mint a kereskedelmi- és ipar- 
kamaráknak a bejegyzések eszközlése fölötti őrködést és jelentés- 
tételt. 

Nem tartom feleslegesnek e helyen felvetni a kérdést, vajjou 
nem volna-e lehetséges egy alkotandó törvény alkalmából tör- 
vényes intézkedéseket statuálni a rosszhiszeműen rossz minő- 
ségű áru eladása által elkövetett tisztességtelen verseny ellen. 

Nem kell bővebben ecsetelnem azon visszaéléseket, melyek- 
nek különösen a vidék az ügynökök közben jöttével eladott selej- 
tes áruk által oly gyakran áldozatul esik. 

A kereskedelmi törvény 349. §-ának alaki intézkedései azok,, 
melynek talajából ezen visszaélések burjánzanak. 

Evek előtt a « Jogtudományi Közlöny » -ben küzdöttünk ezen 
polgári csalások ellen és nagy megnyugvással tapasztaljuk, hogy^ 
a kir. Ítélő Tábla szakítva az eddigi formalistikus felfogással 
mellőzte a keresk. törvény 349. §-ára alapított azon kifogást, 
hogy a rendelkezésre bocsátás elkésve történt, azon okból, mert 
az áru oly szembetűnően rosszhiszeműen rossz minőségben lett 
szállítva, hogy tulajdonkép kereskedelmi értelemben nem tekint- 
hető a megrendelt árunak és így a rendelkezésre bocsátás feles- 
leges volt. 

Bármily örvendetes ez a határozat az anyagi igazság szem- 
pontjából, mégis osztanunk kell Dr. Balog Arnold t. kartársam- 
nak e határozathoz irt commentáló czikkében foglalt azon állí- 
tását, hogy a határozat a törvény betűinek meg nem felel, meri 
bármily rossz is az áru, ez csak minőségi kifogás alakjában kifo- 
gásolható, ennek időpontjára pedig a 349. §. állapítja meg az> 
időbeli korlátokat. 

Dr. Balog úr az orvoslást a 350. §-ban látja, mely kimondja,, 
hogy csalás esetén a 349. §. nem alkalmazható. 

Hozzáteszi egyúttal hogy bíróságaink mindeddig tartózkod- 
tak ezen §. alkalmazásától. 

Ha consequensek akarunk lenni, ha tiszteletet akarunk 
szerezni a törvény szavainak is, úgy méltányolnunk kell azt,, 
hogy a bíróságok az idézett esetekben a 350. §-t nem alkalmaz- 
ták, mely egyenesen csalás, tehát ravasz fondorlat és megtévesz* 
tés esetére se intézkedik. 

A kereskedelmi törvény 350. §a nem a polgári dolust, 
hanem a büntetőjogi csalást érti. 

Hasonlóan mint az osztrák keresk. törvény 350. § a, mely 
«Betrag»-ról és 386. §-ábany melyre a commentárban hivatko- 
zás történik^ «Betrng und Yeruntreaung des Spediteurs» beszél. 

Ha Dr. Balog úr hivatkozik a német judicaturára, úgy propa- 
gálja azt, a mit mi e helyütt óhajtásként kifejezünk, hogy t. i. 
ezen égető kérdés felvétessék egy a tisztességtelen versenyről 
szóló magyar törvény határozmányaiba, mert a német judika- 
tura «Treu és 61auben»> fogalma a tisztességtelen verseny ellen 
hozott törvény által szülte joggyakorlatban gyökerezett meg, 
mert az 1897 április 7-én kelt német kereskedelmi törvény már 
az 1896-ikí tisztességtelen versenyről szóló törvény szellemétől 
áthatva egyenesen codificálta a <(Treu és 61auben» ellenére tör- 
ténő eladások esetén a rendelkezésre bocsátás feleslegességét 
378. §-ában kimondván : 

«Die Yorschriften des §. 377 (a rendelkezésre bocsátás 
kötelezettsége) fínden auch dann Anwendung, wenn eine andere 
als die bedungene Waare oder eine andere als bedungene Menge 
von Waaren geliefert ist, sofern die gelieferte Waare nicht offen- 
sichüich von der Bestellung so erheblich abweicht, dass der 
Verkáufer die Genehmigwig des Káufers als ausgeschlossen 
betrachten müsste. » 

A német bíró tehát rendelkezik törvényes eszközökkel az 
illoyalis kereskedelem üzelmei ellen, a magyar birónak csak egy 
eszköze van kiterjeszteni a joggyakorlatot a törvény határain tuL 

Ezt Dr. Balog úr perhorrescálja. 

Azt hisszük egy nézeten vagyunk tehát, mikor azt mond- 
juk, hogy a remedium e kérdésben is a törvényhozó kezében van. 

Már pedig a tisztességtelen verseny ezen módja hazánkban 
a legactualisabb. 

Megbénítja a solid kereskedelmet, sújtja a külföldihez képest 
kevesebb intelligentiáju kiskereskedőt és lehetővé teszik hogy egy 
formalitás elmulasztása miatt polgári ítéletben sanctionáltassék 
oly jogügylet, mely később büntető eljárás tárgyát képezi. 

Mi a tisztességtelen versenyről szóló törvény megalkotását 
közelebb jövőben látjuk, mint a kereskedelmi törvény gyökeres 
reformját. 

Ezen törvény keretében sürgetjük tehát ezen acut baj orvos- 
lását első sorban. 

Ha abbanhagyási kereset, kártérítés és büntető intézkedé- 
sek fogják sújtani azt^ a ki nemcsak in Bekanntmachungen oder 
in Mittheilangen, hanem im gescháftlichen Yerkehre tehát az 
üzleti forgalomban árui mineműsége tekintetében megtéveszt 
vagy tudva hamis adatokat jelez, akkor ezzel hathatós fegyver 
kovácsoltatik a tisztességtelen verseny ezen legveszélyesebb 
neme ellen, a minthogy a német judicatura is tágít a «Mitthei- 
lungen» fogalmán hogy büntető sanctióval sújthasson ezen pol- 
gári delictum elkövetőire. 

Áttérünk már most a hivatkozott törvény további fejezeteire. 

Az 5. §. az u. n. QuantitátsVerschleierung ellen tartalmaz 
intézkedéseket, felhatalmazván a Bundesrathot, hogy bizonyos 
áruk a detail-forgalomban bizonyos hosszúságban és súlyban 
vagy az árun ezen adatokat tartalmazó jelzésekkel adhatók el. 

A sörnek palaczkokban és korsókban kicsinyben való eladá- 
sánál előírható a tartalom jelzése a kellő hiányhatárok meg- 
határozása mellett. A szövetségi tanács által megállapított intéz- 
kedések a hivatalos lapban közzéteendők, és a birodalmi gyűlés- 
nek azonnal vagy legközelebbi összegyűlésénél beterjesztendők. 

A szövetségtanács határozatai ellen vétők 150 márkáig ter- 
jedhető pénzbüntetéssel vagy fogsággal büntettetnek. 

Mindeddig a Bundesrath egy ilyen határozatot sem hozott, 
hatóságaink pedig rendeletekkel több ily ovóíntézkedést tettek, 
legutóbb a kereskedelmi minisztérium a palaczkokban eladott 
sör megjelölése tekintetében. A törvény. 6. és 7. §-a az u, n. 
Ereditschádigung felett intézkedik. 

Míg a 6. §. azon eseteket tárgyalja, midőn oly hitelrentó 
állítások tétetnek, illetve terjesztetnek, melyek nem bebizonyít- 
hatólag igazak, addig a 7. §. azok ellen lép fel, a kik jobb meg- 
győződésük esetére rosszhiszeműen (Wider besseres Wissen) 
terjesztik a valótlan állításokat, melyek alkalmasak az üzlet 
üzemét károsítani, ha pedig oly természetűek, hogy a hitelt 
megrontják, a büntetőtörvény szabványai nyernek alkalmazást. 
A 6. §-ban foglalt delictum sanctiója : kártérítés és a panaszlott 
joga az abbanhagyási keresetre, t. i. hogy a panaszlott pénzbün- 
tetés terhe mellett eltiltassék az állítások megismétlésétől és ter- 

jesztésétöl, a 7. §. sanctiója 1500 márkáig terjedhető pénzbün- 
tetés vagy egy évig terjedhető fogház. 

A törvény ezen szakaszai csak annyiban nyernek alkalma- 
zást, a mennyiben rágalmazás és a hitelnek szándékos megkáro- 
sítása illetve veszélyeztetése fenn nem forog, ily esetekben nem 
a tisztességtelen versenyről szóló törvény, hanem a büntető- 
törvény szakaszai nyernek alkalmazást. 

A. 6. és 7. §-ban meghatározott delictum alanya mindönki 
lehet, a ki iparűző ellen oly valótlan állításokat tesz, vagy ter- 
jeszt, melyek az üzlet üzemét vagy a tulajdonos hitelét károsí- 
tani képesek. 

A 6. §-ban körűiirt delietumot tehát elköveti mindaz, tekin- 
tet nélkül arra kereskedö-e vagy sem, a ki tényleges állításokat 
tesz vagy terjeszt a verseny czéljából másnak kereseti üzletéről, 
a tulajdonos személyéről az üzletvezetőjéről, másnak áruiról 
vagy ipari tevékenységéről, melyek alkalmasak az üzlet forgal- 
mát, illetve üzemét vagy a tulajdonos hitelét károsítani, a meny- 
nyiben az állítások nem bebizonyíthatólag igazak, a 7. §. bün- 
tető intézkedései alá esik, a ki ezen állításokat jobb tudomása 
ellen tette, de csak akkor, ha a károsodás az üzlet üzemére 
szorítkozik. Ezekkel a törvényes intézkedésekkel szemben áll a 
magyar törvényhozás tabula rasája. 

Sem a büntetőtörvény, sem egyéb törvényeink nem védik meg 
a kereskedőt a néha koldusbotra juttató valótlan állítások ellen. 

Míg a német törvény 7. §-a egy évig terjedhető fogházat 
állapit meg az ellen, a ki csak egy ember előtt is jobb tudomása 
ellenére valótlanságot állit az iparűző személyéről, üzeméről és 
áruiról, feltéve, ha ezek csak az üzem károsítására alkalmasak, 
míg a tudva hamis állítások egyszerű elmondása a tulajdonos 
hitelének megrontására már a btkv. 187. §-ába ütközik és két 
évig, illetve minősített esetben egy hónaptól öt évig terjedhető 
fogházzal büntettetik, addig hazánkban a kereskedő teljesen 
védtelen, ha ipari üzeméről, áruiról akár tudva valótlanságok 
állíttatnak és csak a legsúlyosabb esetekben, ha az üzlettulaj* 
donos személyéről állíttatnak oly tények, melyek hitelét egyene- 
sen megrontják, áll be ha többek előtt történt : a rágalmazás, 
ha egy vagy két személy előtt : a becsületsértés esete. Joggyakorla- 
tunk az utóbbi alkalmazásához tartja magát, akár ha az állitta- 

Ük, hogy a tulajdonos csődbe jutott, insolvens, stb. Mily silány 
Tédelmet képez, a becsiiletsértésórt kiszabatni szokott csekély 
pénzbüntetés a német törvépy legenyhébb 6. §-ával szemben. 

Lássunk néhány példát a joggyakorlatból. 

K. mérnök az A és K. czég tagja ellen Garret és Smith 
czég a tisztességtelen versenyről szóló 7. §. alapján panaszt 
«melt. — Egy iparos K.-nál gépet akart venni, az üzletből azon- 
ban nem lett semmi, itt az iparos vételi ajánlatával a panaszos 
Garreth és Smith czéghez fordult. 

Midőn később az iparos K. panaszlotthoz jött egy más üzleti 
ügyben, ez elmondta neki, hogy a Garreth és Smith czég gépei 
távolról sem oly jók, mint azok, melyeket ő raktáron tart és fel- 
említé azoknak több hibáit. Felolvasott továbbá az iparosnak 
egy levelet, melyben a poseni városi tanács azt írja, hogy Garreth 
és Smith czégnek két gépet rendelkezésre bocsátott, mert azok 
rosszak voltak. 

K. beismerte, hogy ily tartalmú levelet sohasem kapott; 
tagadta azonban, hogy ily értelmű levelet felolvasott volna, az 
iparos kihallgattatván, esküvel megerősítette ezt a ténykörülményt. 
A poseni büntetőtanács K.-t 100 márka pénzbüntetésre, a költ- 
ségek viselésére és az Ítéletnek három hirlapban való közzététe- 
lére ítélte. 

A. utazó előbb egy bonni czégnél alkalmazásban volt. 
Később ezen czógtől kilépett és más főnöknél nyert alkalma- 
zást. Üzleti útján volt főnöke vevőinél azt a valótlan hírt terjesz- 
tette, hogy volt főnökének az üzlete oly rosszul megy, hogy már 
kénytelen volt lovát és kocsiját eladni. A bonni Schöflfengerícht 
az utazót 300 márka pénzbüntetésre ítélte, az indokolásban 
panaszlött cselekményét kemény szavakkal elitélte és kiemelte, 
hogy fogházbüntetést csakis vádlott fiatal korára való tekintettel 
nem alkalmazott. 

A törvény 8. §-a kibővíti és kiegészíti a védjegyoltalomról 
szóló 1894. t.-cz. 15. §-át, mely körülbelül egyértelmű a mi 
1895: XLI. t.-czikkünk 9. §-ával. 

Míg a védjegytörvény 159. §-a csak árukra és áruk megjelö- 
lésére vonatkozik, addig a tisztességtelen versenyről szóló törvény 
íi czég, névvel, megjelöléssel való visszaélést torolja meg, bár- 
mely formában és bárhol alkalmaztatík, ha arra irányul, hogy 

megtévesztést idézzen elö annak ezége, neve vagy különös meg- 
jelölése tekintetében^ a ki ezeket jogosan használja. 

Azon népszerű visszaélések^ melyek ismeretlen egyének Br 
kereskedelemben jóhangzású nevet felhasználták arra, hogy 
megállapított hírnevű czégek tekintetében tévedést idézzenek 
elő, szintén ezen szakasz intézkedései alá tartoznak. 

Ezen szakasz intézkedik a nyomtatványok czimének meg- 
tévesztő használata tekintetében. 

Nyomtatványok, hírlapok czimei a törvény előtt megtévesztö^ 
használat ellen mi oltalomban sem részesültek, mert sem czéget^ 
sem belajstromozott védjegyet nem képeztek. 

A törvény ezen szakasza büntető sanctiót nem ismer, jog- 
következményül a kártérítési és az abbanhagyási kötelezettséget 
állapítja meg. 

A törvény legfontosabb részét a 9. és 10. §. képviseli, mely 
az üzleti titok megsértéséről intézkedik. A kereskedelmi szellemi 
tulajdon védelme ez, mely ép oly szükséges és fontos, mint a 
szabadalmi jog, mely az ipari szellemi tulajdont védi. Az, a mit 
valaki jogos szerzési czimen szerzett, annak tulajdonában meg- 
védendő. 8 ha minden tulajdon védelmet nyer, az anyagi éa 
szellemi, miért zárassék ki épen az a vagyont képező tapasztalás, 
a vevők és beszerzési források, az eladási módok, az árumeghatá- 
rozás stb. tekintetében, mely hosszú munkálkodás, pénzáldozat 
gyümölcsét képezi. 

A német particularis törvények az üzleti titok megsértését 
a szellemi tulajdon védelméről szóló törvények keretében torol- 
ták meg. A porosz Handrecht, miut dr. Stephan a törvény jeles 
commentatora közli, a gyári és üzleti titok megsértését külföldiek 
részére 4 — 8 évig terjedhető fegyházzal torolta meg. 

Felsorolja dr. Stephan a külföldi törvényhozások idevonat- 
kozó intézkedéseit, melyek következők : 

Prancziaország : Code penal 418. §. Belgium : code penal 
309. §. Olaszország: odice penale 163. §. stb. Magyarországban 
törvényes intézkedés nincs. 

Pedig mily szorgosan kutatták nálunk a paragraphusokat, 
mikor egy hírlap eladatván, ennek volt alkalmazottja a czim- 
szalagokat, illetve az előfizetők czimét megszerezvén ugyanazon 
hirlapczim alatt versenyre kelt az eladottal. 

Mily zavarba hozza az ügyvédet, a birót ezen intézkedések 
hiánya, midőn az előbb tanácstalanul, a másik jogsegély nélkül 
áll azzal szemben, ki munkájának éveken át szerzett eredmé- 
nyétől megfosztotta. 

Talán erős jóakarattal lehetne még valahogy kártérítési 
jogosultságot construálni, de vájjon miféle gyakorlati értéke van 
ezen nálunk éveken át húzódó költséges kevés eredménynyel 
járó pereknek vagyontalan munkások, segédekkel szemben. 

A német törvény ezen tapasztalatból kiindulva, de azért is, 
mert az üzleti titok elárulása már a polgári delictumok határán 
van, és igen rokon az eltulajdonitási bűntényekkel, ezen delictum 
elkövetését büntetőjogi sanetióval látta el, s nem elégszik meg, 
sem az abbanhagyás, sem a kártérítés mint főkötelezettség 
kimondásával. 

A törvény 9. §-ában meghatározott delictumot követi el 
azon alkalmazott, munkás vagy tanoncz, a ki üzleti vagy üzemi 
titkokat, a melyek alkalmazásánál vagy más módon neki hozzá- 
férhetők voltak a szolgálati viszony tartalma alatt jogellenesen 
másokkal a verseny vagy azon szándékkal, hogy a tulajdonos- 
nak kárt okozzon, közöl, továbbá mindazok, a kik üzleti vagy 
üzemi titkokat, melyek a fentkörűlirt módon, vagy a törvény, a 
jó erkölcsök ellen vétő saját cselekedete által jutottak tudomá- 
sára a verseny czéljából jogtalanul értékesít vagy másokkal közöl. 

A büntetés 3000 márkáig terjedhető pénzbüntetés vagy egy 
évig terjedhető fogház, mint mellékkötelezettség, kártérítés. 

A törvény 10. §-a 2000 márka pénzbüntetéssel vagy kilencz 
hónapig terjedhető fogházzal sújtja azt, a ki a verseny czéljából 
a 99. §. bekezdésében körülirt módon mást jogtalan közlésekre 
felbujtani megkísérel. 

Az alkalmazottat tehát csak alkalmazása tartamára köti a 
titoktartás kötelezettsége, harmadik személy azonban soha sincs 
jogosítva üzleti vagy üzemi titkok értékesítésére, ha azok tör- 
vénybe ütköző módon a jó erkölcsök ellenére jutottak tudomá- 
sára. Lássunk most már néhány esetet a törvény alkalmazásának 
illustrálására. 

S. Ágost borkeni pamutgyáros próbaképen bizonyos fajtájú 
pamutot kapott, az esetre, ha képes lett volna pamutárut a 
beküldött mintájára előállítani, nagyobb megrendelést kapott 

volna. S. Düsseldorfba ment és az ottani szövőgyárban, felhasz- 
nálva a déli szünetet^ felkereste B. munkást, a ki évek óta űzte az 
R. által óhajtott speciális pamntfonál készítési eljárást, harmincz 
márka ellenében kicsalta a munkástól az eljárás titkát, és rá- 
beszélte, hogy menne vele borkeni gyárába. Néhány nap múlva R. 
visszatért Düsseldorfba és tovább dolgozott az elhagyott gyárban. 

Itt egy napon rajtakapták a mint a gépről az eljáráshoz 
szükséges eszközt elvett, hogy Borkénbe küldje. Az igazgatóság 
rájött a manipulátióra és S. gyáros ellen feljelentést tett a tör- 
vény 9. §-a alapján : A biróság a gyárost elmarasztalta. 

M. gyáros gyárában alkalmazta Sch. munkavezetőt, a ki 
előbb Br. gyárában volt alkalmazva. 

M. a munkavezető bemondásai alapján oly eljárással gyár- 
totta gombokat, melyet Br. üzleti titoknak tekintett. 

Úgy M. mint a munkavezető azzal védekezett, hogy a 
Br. által gyártott gombok már 80 éve vannak mint ismerete- 
sek forgalomban. 

A biróság nem fogadta el ezt a védekezést, mert M. tudta, 
hogy Br. gyáros czég az eljárás módját üzleti titoknak tekinti, 
az újdonság kérdése pedig a szabadalmi jogban, nem pedig a 
tisztességtelen versenyről szóló törvény alkalmazásánál jöhet 
tekintetbe. 

Sch. üzletében egy időben L. raktárnok és E. utazó volt 
alkalmazásban. Ketten megegyeztek, hogy együtt konkurrens 
üzletet fognak alapítani. E. 1896 október 1-én nyitotta meg az 
üzletet, míg L. még 1897. január l-ig maradt az üzletben, míg 
főnöke manipulatióit megtudván, őt elbocsátotta. L. alkalmazá- 
sának utolsó idejét még fölhasználta arra, hogy a gyárosok név- 
sorát lemásolja és azt E.-nak átadja, ezen listából nemcsak a 
czég beszerzési forrásai, hanem az áruk árai is kitűntek. 

A biróság L-t elmarasztalta elvetve azon kifogását, hogy 
csak ismereteit kívánta gyarapítani, mert üzleti titkot verseny 
czéljából mással közölt. 

A törvény alkalmazási körének kérdése egy szakasznál sem 
képezte annyi controversia tárgyát, mint éppen ennél, voltak, a 
kik nagyon tágnak, voltak, a kik szűknek mondották. 

A joggyakorlat úgy látszik kevesli a szakasz alkalmazható- 
sági körét. 

Erre vall a Eeichsgericht határozata, mely felmentő ítéletet 
hozott egy esetben, midőn valaki véletlenül tehát nem közre- 
működése folytán birtokába jutott üzleti titkot jogtalanul fel- 
használt, indokaiban kimondván, hogy : 

«Mag es nach den Aiischauungen ehrenhaften Gescháfts- 
leuto, und nach allgemeinen sittlichen Begriffen noch so ver- 
werűich sein die erlangte Kenntniss auszubeuten, die Unanstán- 
digkeit dieses Gescháftsgebahrens kann nicht berücksichtigt 
werden, nachdem die Gesetzgebung vorgezogen hat die Beurthei- 
lung wo die Grenze des erlaubten Weltbewerbes überschritten 
sei nicht dem ritterlichen Ermessen zu überlassen sondern an 
bestimmte Thatbestandmerkmale zu binden. 

Azt hisszük, hogy az indokolás ezen szavai igen figyelemre- 
méltók s talán útmutatásul szolgálhatna a hazai törvényhozó- 
nak a határok túlságos prsecis megszabása, az esetek speciali- 
zálása tekintetében. 

Érdekes a törvény azon rendelkezése, hogy a panaszos fél 
kivánatára a kártérítés helyett a büntető bíró 10,000 márkáig 
terjedhető bírságot szabhat ki, melynek kiszabása után polgári 
kártérítési keresetnek többé helye nincs. 

A törvény 16. §-a a külföldieknek ha föüzletük nem Német- 
országban van csak azon feltétel alatt nyújt ezen törvény értel- 
mében oltalmat, ha azon állam, melyben a külföldinek föüzlete 
van a hivatalos lap közzététele értelmében a német iparosok 
megfelelő oltalomban részesülnek. 

Magyarország tekintetében ily közzététel még nem történt, 
noha tagadhatlan, hogy vannak törvényes intézkedéseink, melyek 
a tisztességtelen verseny ellen oltalmat nyújtanak. 

E kérdés felett hírlapi polémia folyik, melyben szabadalmi 
Tanácsunk érdemes elnöke is rédzt vesz. 

Bármikép dől is el e kérdés, annyi bizonyos, hogy a meg- 
levő törvényes garantíák a tisztességtelen verseny leküzdésére 
nem elegendők, és ebbeli jogrendszerünk törvényhozási kiépítése 
feltétlenül szükséges és kívánatos. 

Míg a német kereskedelmi forgalom a kereskedelmi törvény 
a polgári törvénykönyv 823. §-ával a büntetőtörvénykönyv intéz- 
kedéseivel, és egy jól átgondolt és kidolgozott speciális törvény- 
nyel felvértezve küzdhet a tisztességtelen verseny ellen, a 

243 



22 

magyar üzleti forgalom arsenaljában az ipartörvény 58. §-a 
hever nem használás folytán elrozsdásodva és az üble Nachrede 
esetében a btkvnek a becsületsértésről intézkedő paragraphusa 
a sértettre becsületsértő negligalóan enyhe büntetési tételeivel. 

De a törvényhozás csak az első lépést teheti, és minden 
codificatió holt betű, ha az élő joggyakorlat vérébe nem megy át. 

És át kell hatnia e törvény intentióinak az egész közvéle- 
ményt. 

Indolens iparüzőkkel ennek a törvénynek gyakorlati haszna 
sohasem lehet. 

Meg kell szűnnie annak a felfogásnak, mely mosolyog azon 
sikerült tisztességtelen fogások felett, melylyel az egyik verseny- 
társ a másik ellen küzd. 

S ha büszkén hivatkozhatik a német törvény commentatora 
azon eredményre, hogy a törvény életbelépte óta a müncheni 
egyesület a tisztességtelen verseny leküzdésére a tudomására 
jutott 75 eset közül 65-et egyszerű intéssel, 5-öt kitanítással 
intézett el és csak 6 esetben volt szükséges a birói jogsegély 
igénybevétele, úgy ebből azt a tanulságot vonhatjuk le, hogy a 
tisztességtelen versenyről szóló törvény akkor leghatályosabb, 
ha felette a társadalom őrködik s ha kölcsönös társadalmi együtt- 
működéssel alkalmazása mennél ritkább esetben válik aktuálissá. 

Szükség volt egy erős kor realismusára, mely elpusztítsa a 
rablólovagok romantikáját, s helyébe a munkában versenyző tár- 
sadalmat helyezze. Ennek a társadalomnak, ennek a versenynek 
költészetét azonban a tisztesség adja meg. 

S nincs igazi szabad verseny, melynek korlátait nem ez a 
jogfelfogás szabja meg. 

Át kell mennie ezen eszméknek az alkotandó polgári tör- 
vénykönyvbe a német törvény 823. §-a mintájára, át kell hatni 
a kereskedelmi törvény modificatióit, gátat vetvén a rendelke- 
zésre bocsátás elmulasztása általi visszaélések ellen, és meg kell 
teremtenie a magyar törvényt a tisztességtelen verseny leküzdé- 
sére, nemcsak azért, hogy tételes adatot nyerjenek, hanem hogy 
utat törjenek a társadalom minden rétegében. 

Ha e törvényben lefektetett elv popularisálására csak a leg- 
kisebb mértékben hozzájárultunk, nem véltünk felesleges mun- 
kát végezni. 

Dr. Török Emil : 

Tisztelt teljes-ülés ! 

Tekintettel az idő előrehaladott voltára, nem kivánom sokáig 
igénybe venni a t. tagtárs urak szíves figyelmét. 

Az én elvi álláspontomat illetőleg a magam részéről is el- 
fogadom azt a konklusiot, a melyre a t. előadó úr jutott, hogy 
•csakugyan nálunk is szükség van egy hasonló a tisztességes 
kereskedelmet és ipart^ valamint a nagy közönség érdekeit is 
megvédő törvényre. Már most azt, hogy vájjon ennek a törvény- 
nek olyan nagy terjedelműnek kell-e lenni, mint a milyen a 
német és vájjon azokat a momentumokat kell-e mind bevonni 
ennek a törvénynek a keretébe, a melyeket a német törvény 
vont be, ezúttal részletezni nem akarom. Nekem az a meggyőző- 
désem — talán lesz alkalmam erre máskor visszatérni — hogy 
a német törvény egy kissé nagyon tág keretben szabályozta eze- 
ket a kérdéseket s belevont olyan momentumokat is, a melyek 
a dolog természeténél fogva inkább más törvényekbe, mint pl. 
az ipar- v. kereskedelmi törvénybe tartoznak. 

Kétségtelen t. teljes-ülés, hogy azok a tünetek és tények, a 
melyek Németországban egy ilyen törvény megalkotására vezet- 
tek, nálunk is észlelhetők és észleltettek nem csak tegnap és ma, 
hanem már hosszabb idő óta. Bizonyítja ezt első sorban a t. 
előadó úr felolvasásában többször idézett ipartörveny 58. §-a, a 
mely azt mutatja, hogy már másfél évtizeddel ezelőtt is az ille- 
tékes tényezők legalább bizonyos mérvig az üzleti verseny köré- 
ben felmerülő visszaéléseket meggátolni igyekeztek. De hogy 
nemcsak az ipartörvény megalkotásának idejében igyekeztek 
nálunk a tisztességtelen verseny hátrányait csökkenteni és hogy 
hár az érdekelt körökből felhangzó panaszok folytán azóta és 

különösen újabb időben némi, bár csekélyebb terjedelmű intéz- 
kedések tétettek a hatóságok részéről, azt bizonyítja a kereske- 
delmi minisztériumnak az utolsó években kibocsátott erre vonat- 
kozó két rendelete ; az egyik 3 év előtt, a másik tavaly nyároa 
jelent meg. Ebben az utóbbi rendeletben különösen felhívja a 
miniszter az iparhatóságok figyelmét arra, hogy végkiárusítások,.- 
occasiok és hasonló hirdetések czímén igyekeznek egyes üzlet- 
emberek a közönség kevésbbé elővigyázatos részét tömeges 
vásárlásra ingerelni és a miniszter a hatóságok kötelességévé 
teszi, hogy az azokra vonatkozó engedélyeket csak kivételesen 
adják meg és az ilyen czímen hirdetett eladásokat kellően ellen- 
őrizzék. Felismerik tehát nálunk is ezeknek a tüneteknek hátrá- 
nyos voltát. Tény azonban az is — és ez bírt engem rá, hogy a 
magam részéről az előadó úr konclusióját fogadjam el — hogy 
az ipartörvény és illetőleg a fennálló és kibocsátott miniszteri 
rendeletek a jelzett bajok megszüntetésére nem elegendők.. 
Hiszen mindennap olvashatók pl. azok a hirdetések, a melyek 
állítólagos alkalmi bútor vásárlásra hívják fel a közönséget azon 
a czímen, hogy elutazott, vagy elutazófélben levő család beren- 
dezése bocsáttatik árúba s ha közelebbről vizsgáljuk a dolgot lát- 
juk, hogy abból áll az egész alkalmi elárusítás, hogy valamely 
házi úr üresen maradt lakását potom áron kibérli valamely 
bútorkereskedő s beállít oda annyi bútordarabot, hpgy úgy tűn- 
jék fel, mintha az rövid idő előtt elhagyott és berendezett magán-- 
lakás volna s evvel azt a hitet ébreszti a vásárló közönségben, 
hogy most csakugyan jó alkalom volna a rendes üzleti áraknál 
kedvezőbb vételre. — Azután látjuk azokat az eseteket is, mikor 
kirakatokban hirdetik « ezelőtt 10 frt, most 8 frt)) és hasonló el- 
járásokat, melyek mind azt mutatják, hogy a tisztességtelen 
üzleti verseny zavaros hullámai nálunk is a kereskedelem és 
ipari termelés nagy területét elborítják. Hogy ezek az állapotok 
hátrányosak nemcsak a vevőközönségre, de a szolid és reális 
kereskedelemre, az kétségtelen és vita tárgyát nem is képezhetL 
Mindezek daczára azonban az a kérdés, hogy vájjon a keres- 
kedelem és a forgalom természetével megegyeztethetö-e az, hogy 
a kereskedelemben az ipari termékek értékesítésénél a verseny 
korlátoltassék és minő mérvben, nem oly könnyen eldönthető^ 
Mert a kereskedelem életeleme a szabad mozgás, és szabad for- 

246 



25 

galom nélkül nincs vállalkozási kedv, vagy a mi csekély van az 
is elsatnyul, elvész. Versenyre szükség van, mert különben elö* 
áll az a hátrány, hogy bizonyos iparágak monopolisáltatnának, 
ez pedig olyan kár/ a mely nemcsak egyes vásárlókat, hanem & 
közérdeket is sújtja és közgazdasági tekintetben hátrányos. Azok 
a kik ilyen törvény, ilyen szabályok alkotása ellen felszólal- 
nak, azok különösen avval érvelnek, hogy csak a nagy verseny 
képes igazán életre való ipart teremteni, hogy a becsapás ellen a 
kellő előrelátás s gondosság mellett mindenki védekezhetik és 
senkit sem kényszerítenek arra, hogy hangzatos hirdetéseket 
valónak elfogadva, ügyleteket kössön. Továbbá, hogy minden 
embert a maga ügyleteinek megkötésénél, ügyeinek vitelénél az 
úgynevezett köteles gondosság kötelezi s alkalma lévén minden- 
kinek meggyőződni az árú mineműségéről, értékéről, ha elég 
itólő képességgel biró ember mégis köt esetleg rossz ügyletet, 
azt csak önmagának tulaj donithatja; tessék az árút megvizs- 
gálni és arról meggyőződni, hogy mennyiben éri meg azt az árt,, 
a melyet az eladó érte kivan. Ezt az érvelést a magam részéről 
nem fogadom el s csak azért hoztam fel, hogy az én felfogásom- 
mal ellenkező álláspontot megvilágítsam. Nem fogadom el pedig 
ezt az érvelést azért, mert az én meggyőződésem szerint alig van 
jogtétel, a melynek rovására többet vétkeztek és a melyet hely* 
telenebb módon kihasználtak volna, mint azt, a mely a köteles 
gondosságról és annak következményeiről szól. Az úgynevezett 
köteles gondosság tulajdonkép individuális valami, sőt annak 
terjedelme még az egyes egyén életében és életviszonyaiban ia 
gyakran változhatik. Azért, mert én jóhiszemű vagyok, mert én 
mást szavahihető embernek tartok, vagy bízom más valakiben, 
ez még nem jogczím arra, hogy ez a más valaki kihasználja az. 
én bizalmamat megkárosításomra. Es ha az az illető elég ügyes 
és csak addig a határig megy el, a mely öt egy hajszálnyira elvá- 
lasztja a bűncselekménytől és a büntetéstől és nagyon óvakodik 
oly cselekményt elkövetni, mely a bűncselekmény kritériumát 
megállapítja ellene, ez még nem jogczím arra, hogy becsaphas- 
son. Az az intellektuális erő, mely az ítélő képességben jut ki- 
fejezésre és a melylyel az u. n. köteles gondosság jár, az még az^ 
egyes képzettebb, magasabb szellemi niveaun álló embernél is 
nagyon különböző irányban fejlődik. Lehet valaki nagy tudo^ 

mányú professor, nagyon képzett ügyvéd, magas állású biró s 
azért mégis akárhány gyakorlati közönséges dologban kevés jár- 
tassággal bír. Hiszen azt nem követelheti senki, és odáig a köte- 
les gondosság tételének felállítása nem terjedhet, hogy azért, 
mert valaki művelt, képzett ember, már mindenhez értsen, vagy 
minden egyes nem épen életbevágó ügyletei megkötésénél száz- 
felé kérdezősködjék, hogy vájjon csakugyan megfelel-e az az árú, 
a melyet venni óhajt, minden követelménynek. Hiszen akkor az 
ügyletek megkötése aránytalanul tovább tartana, mint a mennyi 
időt a természeténél fogva gyorsan lebonyolítandó mai keres- 
kedelmi forgalomban ezen czélra igénybe venni lehet. 

Azonban t. jogászegylet ! azok a törvények és azok a tör- 
vényes intézkedések, melyek a tisztességtelen verseny ellenében 
hozattak, csak részben irányulnak arra, hogy magát a nagy 
közönséget, a vevőket védjék meg a kizsákmányolás ellen; tulaj - 
donképen és első sorban ezeknek a törvényeknek az az íntentiójuk, 
hogy azokat az iparosokat és kereskedőket, a kik olyan tisztes- 
ségesek, hogy az erkölcs törvényét a maguk üzemében, iparában 
és kereskedelmében betartják, azokat is megvédjék, és ezeknek 
van első sorban mondhatnám ilyen jogoltalomra szükségük. 
Mert a tisztességes iparos és kereskedő mindig hátrányban lesz 
avval a versenytárssal szemben, a ki nem válogatós az eszközök- 
ben akkor, a mikor a maga érdekéről van szó. 

A gazdasági harcz martalóczai ellen irányúinak tulaj don- 
képen mindenütt azok a törvények, hatósági intézkedések és 
birói ítéletek, melyek a gazdasági versenyből a tisztességtelen 
elemet kiküszöbölni igyekeznek. 

Már most az a kérdés merül fel, hogy vájjon — a mint azt 
az elnök úr is hangsúlyozta — a különböző államokban elfoga- 
dott rendszerek közül, melyik felel meg leginkább a czélnak ? 
Vájjon egy fennálló tételes intézkedés tovább fejlesztése a birói 
gyakorlat utján, elegendő-e erre, vagy esetleg valamely törvény 
részleges revisioja útján elérhető-e az eredmény, vagy pedig a 
3-ik alternatíva, a melyet a németek választottak, hogy külön 
flpeczíális törvény alkottassék-e mindezen kérdések szabályo- 
zására. 

A francziák az első alternatívát választották. Tudvalevőleg 
a Gode civil 1382. §-án alapúi az a nagy jogoltalom, a melyben 

Tranczíaország a tisztességes ipart és kereskedelmet a «concur- 
Tence deloyale» ellenében részesíti. A Code civil 1382. §-a nagyon 
általános tételt tartalmaz^ a mely azt mondhatjuk, minden téte- 
les törvényben benne van és a hol tételes törvény erre vonatkozólag 
nincs, mint pl. nálunk, ott is átment a jogi köztudatba, a biró- 
sági gyakorlatba. A Code civil 1382. §-a szerint, a ki bárminő 
cselekményével másnak kárt okoz, azért a kárért felelős. A fran- 
<)ziák, hogy ezt a tételt kifejthessék és alkalmazhassák a concur- 
rence deloyale ellenében, abból a szempontból indultak ki, hogy 
az az iparos, az a kereskedő, a ki a maga szorgalma, íparkodása 
által egy bizonyos connexust, kereskedelmi s üzleti összekötte- 
tést létesít a maga vevőivel — ez az u. n. «achandalage» — 
olyan szerzett előny birtokába jut, a mely mint ilyen az ő vagyo- 
nához tartozó jogot és pedig saját munkájával, gazdasági erejé- 
vel szerzett jogot képez. Már most ha valaki ezt az igy meg- 
szerzett jogot, illetve az éhez tartozó jogosítványt, daczára annak, 
hogy az már másé, a megszerzésére rendszerint fordítandó idő, 
fáradság és kiadás nélkül tisztességtelen versenynyel akarja 
magának megszerezni, ez által nemcsak a maga jogkörén lép túl, 
hanem a gazdasági versenyben is meg nem engedhető fegyvere- 
ket használ és ezek segélyével jogtalanul behatol egy másik 
egyén szerzett jogainak körébe s ez által az illetőt megkárosít- 
ván, ezért felelős. 

Ezt a conclusiót így vezette le a franczia judicatura a Code 
<5ivil idézett §-ából és evvel a levezetéssel jutottak a franczia 
bíróságok azután arra az eredményre, hogy minden különös tör- 
vényes intézkedés nélkül a deloyalis verseny ellen kellő oltal- 
mat voltak képesek nyújtani. Kétségtelen, hogy a Code civil 
idézett §-ának az a magyarázata nagyon tág, nagyon liberális, 
de tény az is, hogy elérték igy a kívánt eredményt. 

De itt felmerül az a kérdés t. teljes ülés, hogy vájjon olyan orszá- 
gokban, a hol nincs meg a jogi felfogásban és a bírói ítélkezés- 
ben a nisus arra, hogy valamely tételes intézkedés a megválto- 
zott és folyton átalakuló viszonyokra ilyen liberális magyarázat- 
tal kiterjesztessék ; vagy a hol egyáltalán nincs egy bár kevés 
szóból álló, de kiterjesztésre mégis alkalmas tételes jogszabály, 
a melyből kiindulva a jog és erkölcs követelményeit távolabb 
fekvő területen is érvényesíteni lehetne, hogy vájjon ilyen helyen 

és ilyenkor is megelégedhetünk- e avval, hogy mégis csak a tör- 
vénymagyarázatra és júdicaturára bizzuk azt a jogsegélyt, a 
melyre a mondott irányban szükség van ? 

Annál az iránynál fogva, a mely a mi bírósági gyakor- 
latunkban nyilvánul, ezt nálunk elérhetőnek nem tartom, a. 
mint ezt egy közel fekvő példával megvilágítani fogom. Méltóz- 
tatnak tudni, hogy nálunk az adósok visszaéléseire a hitelezők 
ellenében, azokra a csalárd vagyonátruházásokra és egyéb el- 
járásokra, a melyekkel az adósok a maguk vagyonát a hitelezők 
elöl elvonni igyekeznek, mi ügyvédek 10 — 15 év óta a büntető 
törvénynek a csalásra vonatkozó rendelkezéseit kívánjuk alkal- 
maztatni. Méltóztatnak tudni azt is, hogy ebben a tekintetben 
milyen ellenállásra találunk a bírósági gyakorlatban. Egy kéi 
kivételtől eltekintve, alig volt rá eset, hogy bár a jogellenes 
eljárás, a csalárd kijátszás majdnem flagrans volt, a bíróságok 
megállapították volna azt, hogy itt csakugyan a büntető törvény- 
könyvnek a csalásról szóló fejezete alá eső büntető cselekmény 
forog fenn. 

A hol tehát a judicaturában nincs meg a mondott irányban 
a nisus, ott csakugyan helyesebb, ha nem maradunk meg egy 
szűkszavú tételes rendelkezésnél, mert hiszen az a magyarázat 
is változik a szerint, a mint a tanácsok és az emberek változ- 
nak és így helyesebb az, hogy ha a tisztességtelen verseny ellen 
is specziális törvény alkottatik. 

Ez azután a harmadik helyen említett rendszerhez vezet, a 
melyet a németek elfogadtak és a mi abban 9, törvényben jut 
kifejezésre, a melyet most igen részletesen ismertetett a t. elő- 
adó úr. Csak néhány megjegyzésem van azokra vonatkozólag, a 
miket az előadó úr mondott. Egyik arra vonatkozik, hogy a t. elő- 
adó úr azt említi példaként, hogy a tisztességtelen versenyről 
szóló ezen törvény alkalmazandó a tanító, az értelmi foglalko- 
zást űző és az ügyvéd ellen is. A tanítóról nem beszélek, marad- 
junk a hozzánk legközelebb eső ügyvédnél. Az én meggyőződé- 
sem szerint azt a felfogást sem a törvénynek első, sem annak 
4-ik szakaszából — a melyet azt hiszem alapul fogadott el t. 
előadó úr — kimagyarázni nem lehet. Kiindulási pontúi veszem 
azt a Denkschriftet, a melyet bizonyára a t. előadó úr is ismer 
és a melylyel a német Beichsjustizamt annak idején ezen tör- 

vényt mint javaslatot a német birodalmigyülés elé terjesztette. 
Ennek az indokolásnak minden egyes tétele arról tanúskodik, 
hogy a kereskedelem, forgalom és az ipar «űzés)) lebegett a tör- 
vényhozó szeme előtt, a ki a törvényjavaslatot kidolgozta. Hogy 
továbbá a törvény l-sö ós 4. §-a ezt a magyarázatot meg nem 
engedi, következik mindjárt a törvény l-sö §-ából, mely csak 
árúkról, ipari termékekről, ezeknek előállításáról és forgalomba 
hozásáról szól és a mely az u. n. «ünterlassungs-Klage» jogát az 
iparűzőknek, vagy az iparérdekek előmozdítására alakúit egyesü- 
leteknek adja csak meg. Ugylátszik a t. előadó úr a 4-ik §-ban 
foglalt «gewerbliche Leistung» kifejezése alá akarja az ügyvédi 
működést subsummalni. Az én meggyőződésem az, hogy sem 
a törvényhozó szándéka nem volt. az ügyvédi működést így stig- 
matizálni, de az ügyvédi foglalkozás természeténél fogva sem 
olyan, a mely az « iparszerű » foglalkozások fogalma és kifejezése 
alá vonható. 

Egy további megjegyzésem a német törvény 9. § -ára vonat- 
kozik. Ez a szakasz az üzemi és ipari titoknak alkalmazottak 
által és ezek segélyével való megsértéséről szól. A német tör- 
vény nem mondja meg azt, hogy tulajdonkép mik az ilyen véde- 
lemre igényt tartó titok ismérvei, nem is említi meg azokat a 
momentumokat, a melyek folytán megállapítható egyes concrét 
esetekben, hogy miből áll az, úgy hogy ennek megállapításánál 
az illető főnök által előadott tényállás és minősítés szerint kell 
indulni. Kétségtelen, hogy azután a biró feladata lesz megálla- 
pítani vájjon csakugyan forog-e itt fenn olyan titok, melyet a 
törvény megvédeni kíván. Erre vonatkozólag nagyon instructiv 
példát olvastam abban a véleményben, melyet ezen kérdés 
tekintetében az 1895-iki német jogászgyűlés elé egy brémai 
ügyvéd Dr. Scherer terjesztett ; felhozott egy nagyon közel fekvő 
példát. Azt mondja: egy főnök valakit kereskedelmi utazóként 
fogadott fel; az a kereskedelmi utazó azelőtt még nem ismerte 
az új főnök üzleti viszonyait és összeköttetéseit és így nagyon 
természetes, hogy a főnök ismerteti meg az ő vevőközönségét 
vele, utasítja X. Y. városba, ide és ide menjen. Működése 
folytán azután ez az alkalmazott ki is terjeszti a vevők 
körét. Azután kilép az alkalmazott és maga üzletet nyit, vagy 
csak csendes társként lép be más üzletébe, vagy másnál vállal 

szolgálatot. Ha az a főnök már most azt mondja : volt utazóm 
az én üzleti titkom segélyével akar zöld ágra vergődni és azt^ 
jogtalanul használja fel^ akkor lehetetlenné teheti az illető meg- 
élhetését és anyagi existentiáját. 

Azonban concedálom, hogy maga az igazi üzleti titok meg- 
védése nagyon fontos s tényleg nálunk erre vonatkozólag tör- 
vényes intézkedés sajnos nincsen. Magamnak volt a múlt évben 
erre vonatkozólag egy esetem, mikor egy vegyi készítményeket 
előállító gyár valamely munkást azért bocsátván el^ mert az 
üzemi titokként őrzött recepturakat az illető önhatalmúlag magá- 
nak lemásolta, és a munkás a felmondás nélkül történt el- 
bocsátás miatt panaszt tett az iparhatóságnál. Mint a gyár kép- 
viselője akkor nem tudtam egyébbel érvelni, mint az ípartörvény 
94. §-áva], mely azt mondja: hogy felmondás nélkül azonnal 
elbocsátható, a ki a főnök bizalmával visszaél és ez által az üzlet 
érdekeit veszélyezteti. Nagy nehezen sikerült nekem az iparható- 
ságnál azt a meggyőződést érvényre juttatnom, hogy az illető 
munkás eljárásával annak a veszélynek tette ki a gyárat, hogy a^ 
reczepteket valamely concurrens vállalat megszerzi és így emi- 
nens üzleti érdekek veszélyeztetése forgott koczkán. A tárgyaló 
elöljáró arra hivatkozott, hogy csak azt az üzemi titkot lehetne így 
védeni, a mely a szabadalmi, vagy a védjegy törvény által bizto- 
sítva van, holott a reczeptek ezek közé nem tartoztak. 

Van még a német törvény ellen egy más megjegyzésem is ; 
ez az illető törvény 14. §-ára vonatkozik. Ez a szakasz úgy ren- 
delkezik, hogy a panaszos pénzbírságot követelhet, illetőleg a 
panaszoltat nemcsak pénz- és szabadság büntetésre, hanem a 
panaszosnak megítélendő pénzbírság fizetésére is kötelezhetik. 
Ez az én meggyőződésem szerint nagyon sok visszaélésre ad 
alkalmat. A bírság ugyanis absorbeálja a kárt. Azonban tudjuk, 
hogy a kár megítéléséhez, ha nem is direkt, de legalább bizo- 
nyos közvetett bizonyítékok, meggyőző indiciumok kívántatnak,, 
hogy az számszerűleg megállapítható legyen, a melyek a bíró- 
ban azt a meggyőződést keltik, hogy az, a mit az illető követel, 
ténj'leg egészben, vagy részben, de számszerű összegben meg- 
ítélhető. A német törvény nem mondja egy szóval, de példaképen 
sem, hogy ennek a pénzbírságnak megállapításánál minő mo- 
mentumok veendők irányadóul, úgy hogy nagyon közel fekszik 

az a feltevés, ^ogy a legtöbb esetben a panaszos csak azért, hogy 
a bizonyítási tehertől megszabaduljon és magán könnyítsen, kár 
helyett, a melyet számszerűleg nem tudna bizonyítani, de talán 
fixírozni sem, majd pénzbírságot fog követelni. Azután a törvény 
nem állapítván meg azokat a momentumokat, a melyek alapján 
ezen pénzbírság mérve megállapítható, így a birói önkénynek 
is nagyon tág kapu nyílik. 

Ezek az általános megjegyzéseim s végül kifejezem köszö- 
netemet a t. előadó úrnak tanulságos előadásáért, az uraktól 
pedig bocsánatot kérek, hogy szíves türelmüket annyi ideig is 
igénybe vettem. (Élénk helyeslés és éljenzés.) 

